Ioannes Paulus II

Ioannes Paulus II, nomine nativo Carolus Iosephus Wojtyła (Polonice Karol Józef Wojtyła) (18 Maii 1920—2 Aprilis 2005), a die 27 Aprilis 2014 sanctus dictus,Patrick J. McDonnell, Tom Kington, "John Paul II and John XXIII canonized as saints" on Los Angeles Times (27 Aprilis 2014) fuit Episcopus Romanus et papa Ecclesiae Catholicae. Quo munere a die 16 Octobris 1978 usque ad mortem functus, die 1 Maii 2011 a Benedicto XVI successore beatus declaratus, die 27 Aprilis 2014, una cum decessore Ioanne XXIII, a papa FranciscoIam die 5 Iulii 2013, iste pontifex congregationi de Causis Sanctorum potestatem dedit ut decretum promulgaret quo beati Ioannis Pauli II et Ioannis XXIII canonizarentur. canonizatus est. 

"Totus tuus" fuit sententia eius, quae deprompta est ex oratione sancti Ludovici Mariae Grignion de Montfort ('Ego totus tuus sum, Maria') et insignem eius cultum Beatae Virginis Mariae ostendit.

 Vita 
Carolus Wojtyła iunior die 18 Maii 1920 natus est Wadowice"Wadowice, in urbe scilicet quae quinquaginta kiliometra abest a Cracovia, die XVIII mensis Maii anno MCMXX natus": Curia Romana in urbe, in parte Poloniae meridionalis, quae Polonia Minor nuncupabatur, tertius filius Aemiliae Kaczorowska (n. 1884) et Caroli Wojtyła senioris (n. 1879) praefecti militum in exercitu Imperii Austro-Hungarici.

Iuvenis matre fratreque orbatus est, cum anno 1929 mater, anno 1932 frater Edmundus medicus gravi morbo periissent. Anno 1941 et pater repente obiit. Anno 1938 Cracoviam migravit, ut in Universitate Iagellonica philologiam Polonicam studeret, deinde in seminarium dioecesanum acceptus est.

Die 1 Novembris 1946 ab Adamo Stephano principe Sapieha, episcopus Cracoviensis ibidem ad munus presbyteri ordinatus, Romam se recepit, ut sacrae theologiae incumberet.

Die 4 Iulii 1958 episcopus auxiliaris Archidioecesis Cracoviensis nominatus et die 28 Septembris consecratus est ab Eugenio Baziak, archiepiscopo Leopoliensi et Cracoviensi, cui mortuo in archiepiscopatum Cracoviensem die 13 Ianuarii 1964 secutus est. Die 26 Iunii 1967 a Paulo VI in cardinalatum Sanctae Romanae Ecclesiae evectus est.

Etiam Concilio Vaticano Secundo interfuerat.

Die 16 Octobris 1978 in summum pontificem a ceteris cardinalibus electus, Johannis Pauli nomen sibi imposuit, ut antecessorem eiusdem nominis honoraret.

 Pontificatus 
Primus post 455 annos fuit papa extra Italiam natus, et primus omnino Slavica origine oriundus.

Die 13 Maii 1981 a quodam Machometo Ali Ağca grave vulnus in abdomine accepit.

Die 25 Ianuarii 1983 novum Codicem Iuris Canonici promulgavit.

Die 13 Aprilis 1986 primus papa synagogam Romanam invisit.

Anno 1998 Constitutionem apostolicam "Pastor Bonus" promulgavit ad Curiam Romanam reformandam.

Paci paupertatique maxime favisse dicitur, mutationem vero timuisse odisseque. Item constat eum iuvenes valde amavisse et a iuvenibus ipsis amatum esse.

Parkinsonianum morbum multos annos passus vespere diei 2 Aprilis 2005 obiit. Iam morbo ac aetate confectus multas in terras peregrinatus erat.

 Litterae encyclicae 
Ioannes Paulus II multas litteras encyclicas divulgavit, inter quas:
 1979: Redemptor hominis 
 1980: Dives in misericordia 
 1981: Laborem exercens, in memoriam nonagesimi anni a publicatione encyclicae Rerum Novarum Papae Leonis XIII
 1985: Slavorum Apostoli 
 1986: Dominum et Vivificantem 
 1987: Redemptoris Mater 
 1987: Sollicitudo rei socialis, in memoriam vicensimi anni a publicatione Populorum Progressio, Papae Pauli VI encyclicae
 1990: Redemptoris Missio 
 1991: Centesimus annus in memoriam centensimi anni a publicatione Rerum Novarum, Papae Leonis XIII encyclicae
 1993: Veritatis Splendor 
 1995: Evangelium Vitae 
 1995: Ut unum sint 
 1998: Fides et Ratio 
 2003: Ecclesia de eucharistia

 Notae 

 Bibliographia 
  Bernstein, Carl; Marco Politi. 1996. His Holiness: John Paul II and the hidden history of our time. Novi Eboraci: Doubleday. ISBN 0-385-40538-3





   Stephanie Kirchgaessner, "Pope John Paul II letters reveal 32-year relationship with woman" in The Guardian (15 Februarii 2016)



















 Nexus externi 

 De Ioanne Paulo II in pagina officialis Sanctae Sedis 
 Pellicula "Youtube" electio papae Ioannis Pauli II
 Encyclicae Johannis Pauli PP. II Fides et Ratio A.D. MCMXCVIII
 Encyclicae Johannis Pauli PP. II Ecclesia de Eucharistia A.D. MCMIII
 1967: Novus cardinalis a Paulo VI nuntiatus
 Ioannis Pauli II Opera Omnia
 Third pilgrimage of John Paul II to Poland, Institute of National Remembrance 

Categoria:Nati 1920
Categoria:Mortui 2005
Categoria:Alumni Universitatis Cracoviensis
Categoria:Auctores Polonici
Categoria:Episcopi Cracovienses
Categoria:Episcopi titulares Ecclesiae Catholicae
!
Categoria:Oecumenismus
Categoria:Papae
Categoria:Poetae Poloniae
Categoria:Praemium Caroli Magni
Categoria:Sancti
Categoria:Scriptores Poloniae